- Hindi News
- National
- लचर स्वास्थ्य व्यवस्था व पूर्ण शराबबंदी के लिए युकां 23 को विधानसभा का करेगी घेराव
लचर स्वास्थ्य व्यवस्था व पूर्ण शराबबंदी के लिए युकां 23 को विधानसभा का करेगी घेराव
बागबाहरा | रेस्ट हाउस में जिला युवा कांग्रेस की बैठक सोमवार को हुई। बैठक में प्रदेश में लचर स्वास्थ्य व्यवस्था व पूर्ण शराबबंदी की मांग के लिए 23 मार्च को विधानसभा घेराव करने का निर्णय लिया गया।
बैठक में मुख्य रूप से जिला महामंत्री केशव नायकराम चंद्राकर व प्रदेश युवा कांग्रेस महासचिव जिला प्रभारी यशवंत साहू उपस्थित हुए। बैठक में मौजूद युवाओं को निर्देशित करते हुए केशव चंद्राकर एवं यशवंत साहू ने कहा कि प्रदेश में व्याप्त लचर स्वास्थ्य व्यवस्था के लिए लड़ाई लड़ना है। प्रदेश की जनता के हित में सदैव काम करना है। कांग्रेस पार्टी के निर्देशों का पालन कर आमजनों को सुविधा मुहैया कराना ही मूल उद्देश्य है। इन्होंने कहा कि छग में कुपोषित बच्चे व वरिष्ठ नागरिकों के साथ हो रहे दुर्व्यवहार को रोकने के लिए शासन-प्रशासन को अवगत कराना है। चंद्राकर ने कहा कि सरकार की ओर से किए जा रहे भ्रष्टाचार में शामिल अधिकारियों को तत्काल बर्खास्त करना व पेंड्रावन जलाशय को एनओसी देना भी हमारी मांगों में प्रमुख रहेगा। महासमुंद युवा कांग्रेस जिलाध्यक्ष अमन चंद्राकर व खल्लारी विधानसभा अध्यक्ष उत्तम राणा ने समस्त युवा कांग्रेसियों को अधिक से अधिक संख्या में शामिल होने की अपील की है। बैठक में प्रमुख रूप से सरपंच संघ अध्यक्ष प्रमोद चंद्राकर, सरपंच रामजीलाल सिन्हा, कौशल नेताम, रिंकू चेतन चंद्राकर, ताराचंद सोनवानी, ईलू बंसल, शैलेश साहू, बल्लू तांडी, मिथून जगत उपस्थित थे।
tgl_Latn sot_Latn hin_Deva hin_Deva hin_Deva hin_Deva